סידור בית יעקב (עמדין)/הלל
הללויה. הלל זה משה וישראל אמרוהו כשעלו מן הים , ורצו לספר בנס יציאת מצרים, שהראה השי"ת ידו הנפלאה בעולם, אשר לו הכח והממשלה להגביה שפלים ולהשפיל גבוהים. ותיבת הללויה כבר נתבאר בפסוקי דזמרה. והוא שיר ושם (עיין זהר בראשית קנב קעב) דרך ציווי כללי לכל באי עולם:
הללו. ביחוד אתם: עבדי ה'. ולא עבדי פרעה מעתה: הללו את שם. עיין בפסוק "ואהבת את": יהי שם הוי"ה. הנודע עכשיו בעולם (על ידי יציאת מצרים). כי עד העת ההוא לא נודע שם זה בעולם. שאפילו לאבות לא נגלה בו, ככתוב. ויהי שמו זה מבורך מעתה ועד עולם על ידינו, שהוציאנו ועשאנו בני חורין וחפשיים מעתה ועד עולם:

הערות